
	На основание чл. 5, ал. 2 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира: 
[bookmark: _GoBack]Инвестиционното предложение (ИП) „Разширение на дейността на съществуваща площадка за третиране на отпадъци, чрез добавяне на два отпадъка с код и наименование 20 01 36 (излязло от употреба електрическо и електронно оборудване (ИУЕЕО), различно от упоменатото в кодове 20 01 21, 20 01 23 и 20 01 35) и 16 02 14 (излязло от употреба оборудване, различно от упоменатото в кодове 16 02 09 до 16 02 13)ˮ в поземлен имот с идентификатор 44238.508.167 по кадастралната карта и кадастралните регистри на гр. Лом разглеждам като изменение на ИП в обхвата на т. 11, буква „д” от Приложение № 2 на Закона за опазване на околната среда и на основание чл. 93, ал. 1, т. 2 от същия закон е предмет на процедура по преценяване на необходимостта от извършване на ОВОС.
ИП е под разпоредбите на Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея подлежи на преценка за вероятната степен на отрицателно въздействие върху защитени зони от екологичната мрежа Натура 2000. 
Преценяването на необходимостта от извършване на ОВОС и оценката за съвместимост ще бъдат проведени в една процедура.
Копие от писмото е изпратено на Община Лом.

